Document ID: 32004D0592

ROZHODNUTIE KOMISIE
z 23. júla 2004,
upravujúce Rozhodnutie 1999/659/EHS, ktorým sa stanovuje orientačné rozdelenie finančných prostriedkov v rámci záručnej sekcie Európskeho poľnohospodárskeho usmerňovacieho a záručného fondu pre opatrenia na rozvoj vidieka na obdobie rokov 2000 až 2006
(oznámené pod číslom dokumentu K(2004) 2837)
(iba dánsky, holandský, anglický, fínsky, francúzsky, nemecký, grécky, taliansky, portugalský, španielsky a švédsky text je autentický)
(2004/592/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) (1), a najmä na jeho článok 46 ods. 2,
keďže:
(1)
Rozhodnutím 1999/659/ES (2) Komisia určila počiatočné prídely členským štátom na opatrenia pre rozvoj vidieka v období 2000 až 2006, ktoré sú čiastočne financované zo záručnej sekcie EPUZF.
(2)
V súlade s článkom 46 ods. 3 nariadenia (ES) č. 1257/1999 sa počiatočné prídely upravia na základe skutočných výdavkov a prehodnotených odhadov výdavkov predložených členskými štátmi po zohľadnení programových cieľov.
(3)
V súlade s článkom 57 ods. 2 nariadenia Komisie (ES) č. 817/2004 z 29. apríla 2004 určujúceho podrobné pravidlá pre uplatňovanie nariadenia Rady (ES) č. 1257/1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) (3) Komisia upraví počiatočné prídely pre každý členský štát, ktoré boli určené rozhodnutím 1999/659/ES, v priebehu dvoch mesiacov od prijatia rozpočtu pre daný finančný rok.
(4)
Pri úprave počiatočných prídelov sa musí zohľadniť finančné plnenie členských štátov v rokoch 2000-2003 a prehodnotené odhady na roky 2004, 2005 a 2006, ktoré boli predložené do 1. októbra 2003.
(5)
V súlade s tým sa upravuje rozhodnutie 1999/659/ES,
PRIJALA TOTO ROZHODNUTIE:
Článok 1
Príloha k rozhodnutiu 1999/659/ES sa nahrádza textom prílohy k tomuto rozhodnutiu.
Článok 2
Toto Rozhodnutie je adresované Belgicku, Dánsku, Nemecku, Grécku, Španielsku, Francúzsku, Írsku, Taliansku, Luxembursku, Holandsku, Rakúsku, Portugalsku, Fínsku, Švédsku a Spojenému kráľovstvu Veľkej Británie a Severného Írska.
V Bruseli 23. júla 2004

Labels: 2
19
6
18
15